system
Răspunde în limba română, în stilul Wikipedia, cat mai corect gramatical.
user
Care sunt lucrurile esențiale despre Raionul Căușeni?
assistant
Raionul Căușeni este un raion din sudul Republicii Moldova, situat la 87 km sud-est de capitala țării Chișinău. Capitala sa este Căușeni. Are ca vecini: Ucraina - la sud, la nord-vest - raionul Ialoveni, la nord - raionul Anenii Noi, la est - Regiunea Transnistreană, la vest - raionul Cimișlia, la sud-est raionul Ștefan Vodă.

Demografie

Statistici vitale
Principalii indicatori demografici, 2013:
 Natalitatea: 991 (10.8 la 1000 locuitori) 
 Mortalitatea: 1,021 (11.1 la 1000 locuitori)
 Spor natural: -30

Structura etnică

Administrație și politică 
Președintele raionului Căușeni este Ion Ciontoloi (PLDM), reales în 3 iulie 2015 (coaliția PLDM-PCRM-PL).

Din 10 martie 2017, Președinte este ales dl. Nicolae Gorban, reprezentantul Partidului Democrat din Moldova.

Componența Consiliului Raional Căușeni (33 de consilieri), ales în 14 iunie 2015, este următoarea:

Diviziuni administrative 

Raionul Căușeni are 48 localități: 2 orașe, 28 comune și 18 sate. Din punct de vedere administrativ, teritoriul raionului este împărțit în 27 Unități Administrativ-Teritoriale: 2 orașe și 25 sate (comune).

Atracții turistice 

Cel mai important obiectiv turistic din raion - Biserica Adormirea Maicii Domnului din Căușeni.

Biserica "Adormirea Maicii Domnului" din Căușeni a fost construită în secolele XVII-XVIII, avându-i ca zugravi pe Stanciul Radu și Voicul, iar ctitori fiind Grigore Callimachi și mitropolitul Proilaviei , Daniil. Pictura locașului datează din anul 1763. O particularitate distinsă a bisericii a fost așezarea ei la un nivel mai jos de nivelul solului, ceea ce o făcea să pară adâncită în pământ. Nu este exclus ca această adâncire a bisericii să fi fost dictată de interdicțiile tătarilor stabiliți în secolul XVIII la Căușeni. Pereții bisericii sunt integral acoperiți cu frescă. Este un monument de o semnificație artistică și istorică deosebită.

Mănăstirea Hagimus este o mănăstire de maici amplasată în sud-estul Republicii Moldova, în localitatea Hagimus din raionul Căușeni, aflată la jumătatea drumului ce leagă orașele Căușeni și Tighina (cca. 7 km până la ultimul); la aproximativ 75 de kilometri sud-est de Chișinău.

Unul din cele mai grandioase obiective al sportului național este Centrul de Tineret și Sport din orașul Căușeni, inaugurat pe 22 noiembrie 2013, actualmente Instituția Publică ”Școala Sportivă Căușeni”. Edificiul are cinci săli de sport pentru gimnastică, lupte marțiale, lupte greco-romane, tenis și box, dar și saună, piscină și sală de forță.

Centrul pentru Tineret și Sport Căușeni  a fost construit în cadrul proiectului regional „Consolidarea cooperării regionale între raioanele Căușeni, Cimișlia, Ștefan Vodă, creșterea competitivității în promovarea modului de viață sănătos, pregătirea sportivilor de performanță și prestarea serviciilor în cadrul turismului sportiv prin edificarea Centrului de Tineret și Sport în orașul Căușeni”, implementat de către Agenția de Dezvoltare Regională Sud.

Costul total al proiectului se cifrează la circa 42 de milioane de lei, dintre care treizeci și unu de milioane lei au fost mijloace alocate din Fondul Național de Dezvoltare Regională, iar unsprezece milioane 141 de mii de lei au constituit contribuția investițională a Consiliului Raional Căușeni.

La doar 7 km de orasul Căușeni, în satul Zaim, se află casa-muzeu Alexei Mateevici.

Poet emerit și scriitor Alexei Mateevici a contribuit imens la dezvoltarea culturii. A.Mateevici este autorul textului din imnul Republicii Moldova "Limba Noastră".Deschiderea oficială, a casei-muzeu a avut loc 26 martie 1988 la 100 de ani din ziua nașterei a lui Alexei Mateevici.

Fondatorii muzeului sunt Găina Ion și Mihail Moraru. Muzeul este format din șase săli de expoziție. În fondurile sale se găsesc lucrări de artă și sculptură, fotografii și documente, obiecte de uz casnic, precum și cărți rare de la sfîrșitul secolului XIX-începutul secolului XX și mobilier din aceea perioadă.

Referințe

Legături externe 

 Consiliul raional Căușeni

 
Raioane din Republica Moldova